અમદાવાદ: શહેરની કાયદો અને વ્યવસ્થાની પરિસ્થિતિમાં પશ્ચિમ કરતાં પૂર્વ વિસ્તારને નબળો ગણવામાં આવે છે. પૂર્વમાં આવેલા કેટલાક વિસ્તારમાં પોલીસ અસામાજિક તત્ત્વોને ડામવામાં નિષ્ફળ રહી છે. બાપુનગર વિસ્તારમાં આવેલી પીકર્સની ચાલી અને તેની આસપાસના વિસ્તારમાંથી નીકળવું હવે ભયજનક બની ગયું છે. દિવસે તો ઠીક હવે રાતના ૧૧ વાગ્યા પછી પણ ત્યાંથી વાહન લઈને નીકળવું મુશ્કેલ બની ગયું છે.